Maldiskusjon:Aktuelt

message: @EdoAug Hvor fremgår det at Fredrik blir 1) kronet, ikke at han bare tiltrer 2) til dronning, og 3) dette er noe vi meddeler når det er skjedd. Hvis det skjer, vil det være klokken 14 idag. Trygve Nodeland (diskusjon) 14. jan. 2024 kl. 11:20 (CET)
replies: text: @Trygve W Nodeland: Øh, jeg har ikke noe med det å gjøre? Opplistinga ble satt opp 4. januar av Bksm, om jeg ikke tar helt feil, også byttet den automatisk ved midnatt til gjeldende dato. EdoAug (diskusjon) 14. jan. 2024 kl. 11:39 (CET)
replies: text: :Beklager, jeg tok det resultat av din siste redigering. Trygve Nodeland (diskusjon) 14. jan. 2024 kl. 11:57 (CET)
replies: text: ::Undertegnede tok seg den frihet å omformulere på forsiden; det jeg skrev, er basert på formuleringer i det kongelige program, publisert på det danske kongehus' websider. Kroning fant jeg IKKE nevnt på de sidene... Autokefal Dialytiker (diskusjon) 14. jan. 2024 kl. 12:06 (CET)
thread_title:  kronet til konge og dronning? 

message: Sverige er ikke medlem av NATO før Ungarn har deponert sin godkjennelse. Trygve Nodeland (diskusjon) 29. feb. 2024 kl. 15:12 (CET)
replies: text: Ungarn har godkjent Sveriges medlemskap, og saken ble omtalt i Dagsrevyen og TV2-nyhetene(?). Dette er absolutt noe som det er plass for. Men skrev litt om på setningen, selv om det er flisespikkeri slik jeg ser det. Kronny (diskusjon) 3. mar. 2024 kl. 20:04 (CET)
replies: text: :Man kan ikke være bare litt gravid! Trygve Nodeland (diskusjon) 3. mar. 2024 kl. 20:30 (CET)

text: :Det er riktig at Ungarn har godkjent Sveriges medlemskap, men de har ennå ikke deponert sin godkjennelse. 12u (diskusjon) 5. mar. 2024 kl. 20:05 (CET)
replies: text: ::I dag blir Sverige formelt NATO-medlem. Kronny (diskusjon) 7. mar. 2024 kl. 13:03 (CET)

text: ::Denne saken dreide seg opprinnelig om oppføring av medlemskapet som sak. Nå, to måneder etter medlemskapet, kan vi begynne å diskutere hvor lenge Sverige og NATO er aktuelt som bakgrunnsstoff. Kronny (diskusjon) 7. mai 2024 kl. 22:11 (CEST)

text: Selv om dette nå er gått ut, føler jeg for å argumentere videre. Når vi nå ser på saken om at Kristin Skogen Lund er ny generalsekretær i Flyktninghjelpen. Lund ble valgt i mars, men begynner først i desember. Disse sakene er veldig sammenlignbare. Kronny (diskusjon) 22. mar. 2024 kl. 20:41 (CET)
replies: text: :Nei det er ikke det. Det var fremdeles formelle ting som lå i veien for Sveriges medlemskap, noe som førte til at innvielsesseremonien ble utsatt.--Ezzex (diskusjon) 22. mar. 2024 kl. 20:52 (CET)

text: :Jeg forstår argumentet. Men Sverige blir (er) ikke medlem av NATO før noe bestemt, formelt har skjedd. Tilsvarende med regjeringer eller presidenter som er valgt av folket. En president er i det norske språket påtroppende inntil han har avlagt ed eller forsikring. Da har hen alle de beføyelser som tilligger embetet.

text: :Skogen Lund er ansatt av styret, det tar bare litt tid før hun sitter i stolen. Det må da være korrekt å si at hun blir (altså er) direktør. Men du har rett i at hun ikke leder organisasjonen ennå, så det er ikke helt konsekvent.

text: :Det er vel det at det er mer usikkert med en president og et NATO-medlemskap, enn det er med en direktør, kanskje. Dersom man skal endre på noe, må det bli med direktøren, ikke med presidenten. Trygve Nodeland (diskusjon) 22. mar. 2024 kl. 22:18 (CET)

text: :Det var selvsagt unøyaktig fra min side. Hun ble styreleder og er dermed valgt av generalforsamlingen eller representantskapet, men tiltrer altså på et senere tidspunkt. Prinsippet er det samme. Avgjørelsen er endelig, og det er ingen reell usikkerhet knyttet til om hun vil komme til å tiltre. En regjeringskoalisjon er ikke endelig før det formelle utnevnelsespunktet er passert. En president valgt av folket er selvsagt også endelig, men det må vurderes konkret. USAs president velges indirekte. Det er valgmennene som har den endelige ord. Da er det trygt å skrive at han er valgt som president. Han er ikke president før utnevnelsen av høyesterettsjustitiarius. Trygve Nodeland (diskusjon) 23. mar. 2024 kl. 09:08 (CET)
thread_title:  Sverige ikke medlem av NATO - ennå 

message: Hei hei! Det er jo etablert at dette er Wikipedia på norsk, ikke Norges Wikipedia, og jeg legger merke til at det er fokus på relativt mindre saker om Norge framfor annet akkurat nå. Er dette på grunn av at det er ønskelig å fremme norske forhold, eller er det fordi det er lite å velge imellom? Jeg bemerker at i skrivende stund er det et norsk band som er et av mange som er kvalifisert til en musikkfinale, en gruppe som har satt norgesspesifikk rekord i en idrettsutøvelse og noen som har fått jobb i et norsk etat.
Er det bare jeg som reagerer på dette, eller er det et problem for andre også? Jeg sammenlignet med andre Wikipedia-er på generelt mindre språk og ser at det ikke nødvendigvis er en sak unik til nowiki. På de 7 språkversjonene jeg sjekket, var det fra 0 % til 66 % nasjonalt fokus: dansk (2 av 5), svensk (2 av 5), islandsk (2 av 3), finsk (4 av 5), koreansk (1 av 5), nederlandsk (0 av 3–4) og tsjekkisk (4 av 8). Det var vanligvis fokus på politiske toppfolk, nasjonale valg og endringer i lovverk rundt kjønnsidentitet, men også årets europeiske museum, brann i kjent bygg, minnesmarkeringer relatert til andre verdenskrig, et nasjonalt mesterskap i ishockey, innsyn i kriminalsak og en ny biskop. Noen (f.eks. nynorsk og færøysk) vedlikeholder ikke en nyhetsspalte. Det kan hende jeg husker feil, men jeg ser som regel at det er norsk fokus i vår mal, og om dette er ønsket, så er det naturligvis ingen nødvendig handling, men jeg oppfatter det som galt. Hva tenker andre? EdoAug (diskusjon) 10. mai 2024 kl. 13:28 (CEST)
replies: text: Jeg tenker du stiller to spørsmål. Jeg begynner med spørsmålet om det er lite å velge mellom. Om det er det bare å svare at før de sakene som ligger fremme nå, var det flere dager uten saker på malen.

text: Så var det dette med Norgesfokus, og det har vært en sak over lang tid. For eksempel er det ideelt sett bedre enn å skrive hvem som vant 4 x 400 meter stafett enn hvem som satte norsk rekord. Og når det gjelder Eurovision Song Contest, har du rett, men vi kan la dette stå frem til finalen er over, og da endre til hvem som vant. Kronny (diskusjon) 10. mai 2024 kl. 14:47 (CEST)
replies: text: :Til første punkt, angående tom mal: Er det noen måte å stimulere eller oppfordre til oppbygging eller informering av aktuelle artikler? Jeg ser til tider at noen legger et innlegg på Torget av typen «dette kan være aktuelt», men det er vel kanskje ikke så dumt å ev. sette opp en side der en kan typ poste en mulig aktuell artikkel med nyhet (kilde), og andre bidragsytere kan plukke det opp og endre artikkelen før den blir satt opp (ev. gi tilbakemelding om at det er upassende)? EdoAug (diskusjon) 10. mai 2024 kl. 14:54 (CEST)
replies: text: ::Og igjen, Norgesfokus. Et fotballag vinner Mesterligaen, dette er ikke artikkelen om fotballaget oppdatert med, men de to norske spillerne er nevnt i malen. Og også de andre sakene har på forskjellige vis norsk tilknytning slik de står. Kronny (diskusjon) 30. mai 2024 kl. 16:17 (CEST)
thread_title:  Norgesfokus og lite å velge mellom?